Gymnázium Hubeného 23, 834 08 Bratislava

Maturitné zadania z predmetu Nemecký jazyk (v zmysle Prílohy č. 2, časť III. bod 5 vyhlášky č. 224/2022 Z. z. o strednej škole (ďalej len vyhláška č. 224/2022 Z. z)

Každé maturitné zadanie pri oboch úrovniach - B1 aj B2 sa skladá z troch častí.

Všetky maturitné zadania sú polytematické - každá časť je z iného tematického okruhu, ktorých je spolu 25.

Charakteristika úloh maturitných zadaní:

1. časť - Reakcia na vizuálny podnet. Žiak opíše predložený obrázok. Prevláda forma monológu, ktorý trvá 5 minút.

2. časť - Žiak zaujme stanovisko k téme a odôvodní ho v diskusii so skúšajúcimi. Prevláda monologická forma s prípadnými otázkami

 členov predmetovej maturitnej komisie. Táto časť trvá 10 minút.

3. časť- Táto úloha je situačná, ide o dialóg s rozdelenými úlohami medzi žiakom a skúšajúcim. Dôraz sa kladie na argumentáciu, pohotovosť a kreativitu. Rozhovor trvá 5 minút.